**Hodnotiace kritériá**

**pre dopytovo – orientované projekty**

Operačného programu Integrovaná infraštruktúra prioritná os 7 informačná spoločnosť:

Tento dokument obsahuje zoznam hodnotiacich kritérií Operačného programu Integrovaná infraštruktúra prioritná os 7 Informačná spoločnosť, schválené Monitorovacím výborom dňa: xx.xx.xxxx

**Verzia: 1.0**

**Platná od:** xx.xx.xxxx

[Úvod 3](#_Toc71797400)

[1. OBLASTI PODPORY PO7 OPII 4](#_Toc71797401)

[2. HOdnotiace kritériá 8](#_Toc71797402)

[2.1 Hodnotiace kritériá a spôsob ich aplikácie 10](#_Toc71797403)

[2.2 Sumarizačný prehľad hodnotiacich kritérií 24](#_Toc71797404)

Úvod

Predmetom tohto dokumentu, ktorý bol pripravený Ministerstvom investícií, regionálneho rozvoja a informatizácie Slovenskej republiky ako sprostredkovateľským orgánom pre prioritnú os 7 (ďalej ako “SO”) Operačného programu Integrovaná infraštruktúra (ďalej ako „OPII“) v spolupráci s vecne príslušnými odbornými útvarmi Ministerstva investícií, regionálneho rozvoja a informatizácie Slovenskej republiky (ďalej ako „MIRRI“), je stanovenie **kritérií pre výber dopytovo - orientovaných projektov** pre oblasti podpory v rámci Prioritnej osi 7 OPII (ďalej ako „PO7 OPII“) v súlade s čl. 125 ods. 3 písm. a) nariadenia Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (ďalej ako „všeobecné nariadenie“) a Systémom riadenia európskych štrukturálnych a investičných fondov pre programové obdobie 2014 – 2020 (ďalej ako „SR EŠIF“) a zároveň popísanie spôsobu aplikácie týchto kritérií tak, aby bol pre členov Monitorovacieho výboru pre Operačný program Integrovaná infraštruktúra (ďalej ako „MV OPII“), Európsku Komisiu a iné zainteresované partnerské subjekty a verejnosť zabezpečený k predmetnej problematike dostatok informácií v záujme transparentnosti a čo najlepšej zrozumiteľnosti návrhu hodnotiacich kritérií.

Navrhovaný je nasledovný typ kritérií pre výber projektov:

* Hodnotiace kritériá žiadostí o NFP.

Súčasťou hodnotiacich kritérií sú aj rozlišovacie kritériá.

Tieto kritériá, vrátane spôsobu ich aplikácie, ako aj ich každá zmena, podliehajú podľa čl. 110 ods. 2 písm. a) všeobecného nariadenia **schváleniu MV OPII**.

Podľa § 17 ods. 3 písm. e) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej ako „zákon o EŠIF“) sa kritériá na výber projektov stanovujú vo výzve na predloženie žiadosti o NFP (ďalej ako „ŽoNFP“) ako podmienka poskytnutia príspevku, ktorej splnenie overuje SO v schvaľovacom procese ŽoNFP.

Snahou SO bolo zároveň nastaviť predmetné kritériá na výber projektov tak, aby:

* boli nediskriminačné a transparentné;
* boli prehľadné a neobsahovali duplicity;
* boli v čo najvyššej možnej miere špecifikované jednoznačne a objektívne tak, aby žiadatelia mohli vopred odhadnúť, či ich projekt má šancu na úspech v schvaľovacom procese;
* sa dosiahlo zefektívnenie spôsobu overovania hospodárnosti a efektívnosti výdavkov projektu prostredníctvom širšieho využitia finančných limitov, jednotkových cien a pod.

Doplňujúce špecifiká (legislatívne, technické, ekonomické a pod.) týkajúce sa spôsobu aplikácie hodnotiacich kritérií (napr. individuálne stanovené referenčné hodnoty benchmarkov, limitov, pravidlá vykonávania prieskumu trhu za účelom posúdenia nákladovej efektívnosti projektu a pod.) budú podrobne upravené v Príručke pre odborných hodnotiteľov, Príručke pre oprávnenosť výdavkov a vo výzve na predloženie ŽoNFP (ďalej aj „výzva“) zverejnených na webovom sídle SO <https://www.mirri.gov.sk/>.

1. OBLASTI PODPORY PO7 OPII

Sústava hodnotiacich kritérií definovaná v tomto dokumente sa vzťahuje na nasledovné oblasti podpory PO7 OPII:

|  |  |  |  |  |
| --- | --- | --- | --- | --- |
| **Prioritná os** | **Investičná priorita** | **Špecifický ciel** | **Výsledky** | **Typy aktivít** |
| PO7 | IP 2a) Rozšírenie širokopásmového pripojenia a zavádzanie vysokorýchlostných sietí a podpora zavádzania nastupujúcich technológií a sietí pre digitálne hospodárstvo | 7.1 Zvýšenie pokrytia širokopásmovým internetom / NGN | Zvýšenie pokrytia všetkých domácností širokopásmovým pripojením s rýchlosťou minimálne 30 Mbit/s a následné pokrytie domácností s rýchlosťou minimálne 100 Mbit/s s možnosťou aktualizácie siete na rýchlosť minimálne 1Gbit/s; | 1. Koordinácia budovania širokopásmových sietí; 2. Budovanie širokopásmových sietí s technologickou neutralitou otvorených pre všetkých operátorov s ohľadom na cieľ 100 percentného pokrytia s rýchlosťou minimálne 30 Mbit/s a následne 100 Mbit/s s možnosťou aktualizácie siete na rýchlosť minimálne 1Gbit/s |
| Zvýšenie dopytu po širokopásmovom pripojení s rýchlosťou minimálne 30 Mbit/s, a to ako u občanov, tak aj u podnikateľov a verejných inštitúcií |
| Zvýšenie nasadenia technologických inovácií v prístupových sieťach (LTE, FTTH a podobne). |
| IP 2b)Vývoj produktov a služieb IKT, elektronického obchodu a posilnenia dopytu po IKT | 7.2 Zvýšenie inovačnej kapacity najmä malých a stredných podnikateľov v digitálnej ekonomike | Zvýšenie integrovanosti Slovenska do jednotného digitálneho trhu - zvýši sa predaj a nákup tovaru a služieb online; | 1. Zavádzanie opatrení pre zvýšenie používania elektronického obchodu; 2. Rozšírenie možností pre elektronickú identifikáciu, autentifikáciu a autorizáciu v jednotnom digitálnom priestore; 3. Podpora najmä malých a stredných podnikateľov prostredníctvom zdieľaných služieb (Podnikatelia získajú prístup k službám, ktoré boli vyvinuté pôvodne pre potreby verejnej správy. Služby budú vhodne prispôsobené) 4. Podpora inovatívnych riešení MSP využívajúcich údaje a služby poskytované verejnou správou |
| Zvýšenie životaschopnosti malých a stredných podnikateľov vďaka možnostiam, ktoré poskytnú zdieľané služby verejnej správy; |
| Zvýšenie dopytu po inovatívnych riešeniach v oblasti informačno-komunikačných technológií vyvolá rast počtu MSP, ktorí sa budú podieľať na vytváraní takýchto riešení. |
| IP 2c) Posilnenie aplikácií IKT v rámci elektronickej štátnej správy, elektronického vzdelávania, elektronickej inklúzie, elektronickej kultúry a elektronického zdravotníctva | 7.3 Zvýšenie kvality, štandardu a dostupnosti eGovernment služieb pre podnikateľov | Používanie služieb eGovernmentu sa stane neoddeliteľnou súčasťou úspešného podnikania; | 1. Kompozícia elektronických služieb do zjednodušených životných situácií; 2. Zavedenie inovatívnych elektronických služieb VS pre občanov a podnikateľov; 3. Zavedenie služieb a aplikácií pre mobilný government; 4. Riešenie cezhraničnej kompatibility; 5. Podpora budovania inteligentných miest a regiónov. |
| Nárast konkurencieschopnosti podnikateľského prostredia – komunikácia s verejnou správou bude jednoduchšia, komfortnejšia a transparentnejšia; |
| Výrazné zvýšenie inovačného potenciálu digitálnej ekonomiky vďaka vyvolanému dopytu po moderných riešeniach. |
| 7.4 Zvýšenie kvality, štandardu a dostupnosti eGovernment služieb pre občanov | Používanie služieb eGovernmentu sa stane všeobecným štandardom za celkovej vysokej spokojnosti s kvalitou služieb |
| Zvýšenie kvality života občanov - výrazne sa zredukuje čas potrebný na riešenie životných situácií s verejnou správou a zvýšia sa možnosti participácie na správe vecí verejných; |
| Zvýšenie otvorenosti verejnej správy pre občanov. |
| 7.5 Zlepšovanie celkovej dostupnosti dát verejnej správy vo forme otvorených dát | Vďaka využívaniu otvorených dát sa výrazne zvýši miera transparentnosti verejnej správy, čím vznikne pozitívny dosah na jej efektivitu; | 1. Vytvorenie koncepcie pre vytváranie a využívanie otvorených dát; 2. Rozvoj centrálnej platformy pre zdieľanie, integráciu a riadenie kvality údajov s dôrazom na otvorené dáta; 3. Implementácia nástrojov pre zdieľanie, integráciu a riadenie kvality dát s dôrazom na otvorené dáta. |
| Na Slovensku vznikne dostatočne silné odvetvie pracujúce s otvorenými dátami, pričom vzniknú kompetencie v progresívnych oblastiach informačných technológií, ako sú dátové analýzy; |
| Inovatívne použitie otvorených dát vygeneruje pridanú hodnotu pre používateľov, ktorá sa premietne do ekonomického dopadu. |
| 7.6 Zlepšenie digitálnych zručností a inklúzie znevýhodnených jednotlivcov do digitálneho trhu | Zvýšenie využívania nástrojov pre podporu asistovaného života; | 1. Rozvoj digitálnych zručností, zjednodušeného prístupu k internetu a k informáciám a službám VS ako aj rozvoj participácie na digitálnom trhu pre znevýhodnené skupiny; 2. Zavedenie nástrojov pre podporu asistovaného života a telemedicíny. |
| Zvýšenie dostupnosti vzdelávacích materiálov a digitálneho obsahu vo vhodnom formáte; |
| Zvýšenie intenzity využívania služieb a vzdelávania sa v digitálnom prostredí; |
| Zvýšenie aktívneho zapojenia do ekonomického a sociálneho diania v svojom okolí. |
| 7.7 Umožnenie modernizácie a racionalizácie verejnej správy IKT prostriedkami | Do kontaktu a procesu obsluhy občanov budú nasadené moderné IKT riešenia; | 1. Modernizácia fungovania VS pri výkone agendy prostredníctvom IKT; 2. Optimalizácia podporných a administratívnych činností prostredníctvom IKT; 3. Podpora využívania znalostí vo VS. |
| Zvýši sa spokojnosť občanov s fungovaním verejnej správy |
| Znížia sa vynakladané zdroje občanov, podnikateľov a verejnej správy; |
| Zvýši sa efektivita zamestnancov verejnej správy; |
| Zvýši sa rýchlosť prijatia rozhodnutia pre konania; |
| Zoptimalizuje sa vykonávanie podporných činností verejnej správy; |
| Štandardizované podporné procesy a back-office verejnej správy bude možné optimálne podporiť centrálnymi informačnými systémami nasadenými v cloude; |
| Zvýši sa využívanie dát v procesoch a pri tvorbe politík. |
| 7.8 Racionalizácia prevádzky informačných systémov pomocou eGovernment cloudu | Zvýšenie efektivity vynaložených zdrojov (čas a financie) verejnej správy na obstarávanie, nasadzovanie a prevádzku IKT riešení – zámerom je znížiť celkové náklady na vlastníctvo ISVS minimálne o 10 percent oproti súčasnej východiskovej hodnote. V prípade, že by aktivity neboli realizované, bez intervencie by sa náklady navýšili aspoň o 50 percent; | 1. Vytvorenie koncepcie na realizáciu a prevádzku eGovernment cloudu; 2. Zriadenie prevádzkovateľov cloudových služieb; 3. Prechod prevádzky informačných systémov VS do eGovernment cloudu. |
| Zvýšenie akceptácie cloudových riešení verejným a privátnym sektorom; |
| Zníženie spotreby elektrickej energie a emisií CO2 dátových centier nasadzovaním zelených informačných a komunikačných technológií. |
| 7.9 Zvýšenie kybernetickej bezpečnosti v spoločnosti | Zníženie finančných dopadov a dopadov na činnosť firiem a verejnej správy pri bezpečnostných incidentoch; | 1. Zabezpečenie komplexnej kybernetickej bezpečnosti v spoločnosti: |
|  | Zvýšenie vyspelosti trhu s bezpečnostnými riešeniami zvýšením výdavkov na bezpečnosť privátneho aj verejného sektora; |
| Zvýšenie kybernetickej bezpečnosti a aplikovanie najnovších poznatkov v európskom priestore; |
| Zvýšenie miery inovácie v oblasti bezpečnostných opatrení; |
| Zvýšenie dôvery občanov a podnikateľov v digitálny priestor; |
| Zvýšenie transparentnosti pri riešení bezpečnostných incidentov a kybernetických útokov. |

1. HOdnotiace kritériá

Hodnotiace kritériá, ktoré sú aplikované hodnotiteľmi v procese odborného hodnotenia, slúžia na posúdenie kvalitatívnej úrovne ŽoNFP, t.j. na overenie, či ŽoNFP spĺňa stanovené minimálne kvalitatívne požiadavky na to, aby bola schválená.

V snahe o zabezpečenie efektívneho a transparentného procesu výberu projektov budú podporené iba tie projekty, ktoré budú SO vyhodnotené ako vhodné a účelné vzhľadom na východiskovú situáciu a identifikované potreby v danej oblasti, nákladovo efektívne, environmentálne udržateľné, s adekvátnym kapacitným zabezpečením ich realizácie.

Hodnotiace kritériá PO7 OPII sú z hľadiska predmetu hodnotenia v súlade so SR EŠIF zaradené   
do nasledovných hodnotiacich oblastí:

1. **Príspevok navrhovaného projektu k cieľom a výsledkom OP a prioritnej osi**

* posúdenie príspevku projektu k cieľom operačného programu, prioritnej osi;

1. **Navrhovaný spôsob realizácie projektu**

* posúdenie prepojenia navrhovaných aktivít s výsledkami a cieľmi projektu, posúdenie vhodnosti navrhovaných aktivít a spôsobu ich realizácie posúdenie navrhovaných aktivít z vecného, časového hľadiska a z hľadiska ich prevádzkovej a technickej udržateľnosti (ak relevantné), posúdenie reálnosti plánovanej hodnoty merateľných ukazovateľov s ohľadom na časové, finančné a vecné hľadisko;

1. **Administratívna a prevádzková kapacita žiadateľa**

* posúdenie dostatočných administratívnych a prípadne odborných kapacít žiadateľa na riadenie a odbornú realizáciu projektu a zhodnotenie skúseností s realizáciou obdobných/porovnateľných projektov k originálnym aktivitám žiadateľa (ak relevantné);

1. **Finančná a ekonomická stránka projektu**

* posúdenie oprávnenosti navrhovaných výdavkov v zmysle výzvy na predkladanie ŽoNFP, overenie účelnosti, hospodárnosti a efektívnosti navrhovaných výdavkov, posúdenie zrealizovanej ex-ante finančnej analýzy ako aj finančnej analýzy na základe historických údajov žiadateľa (ak relevantné), hodnotenie finančnej a ekonomickej výkonnosti, resp. aktivity žiadateľa vo vzťahu ku schopnosti zabezpečiť finančnú udržateľnosť projektu.

Sústava hodnotiacich kritérií je koncipovaná ako **kombinácia vylučujúcich a bodovaných hodnotiacich kritérií**.

**Vylučujúce hodnotiace kritériá** sú vyhodnocované v prípade relevancie iba možnosťou „áno“ alebo možnosťou „nie“. Udelenie možnosti „nie“ pri vylučujúcom kritériu znamená automaticky nesplnenie kritérií pre výber projektov a neschválenie ŽoNFP. **Vylučujúce kritéria sú vždy posudzované ako prvé a až po ich splnení sú posudzované bodované kritériá.**

**Bodované hodnotiace kritériá** slúžia na posúdenie kvalitatívnej úrovne určitého aspektu ŽoNFP, umožňujú vzájomné kvalitatívne porovnanie a vytvorenie poradia jednotlivých schvaľovaných ŽoNFP.

Bodované hodnotiace kritériá majú stanovené bodové hodnoty ako nezáporné celé číslo, ktoré je prideľované v závislosti od vyhodnotenia príslušného bodovaného hodnotiaceho kritéria. Rozsah možnosti pridelenia bodov je určený pri jednotlivých bodovaných kritériách.

V rámci bodovaných hodnotiacich kritérií, pokiaľ ide o hodnotiacu oblasť „Navrhovaný spôsob realizácie projektu“, sú definované aj tzv. [**Doplňujúce kritéria**](#Doplňujúceúvd). Tieto sa uplatňujú na jednotlivé ŽoNFP podľa témy, na podporu ktorej je konkrétna výzva zameraná. **Maximálny počet bodov, ktorý je možné získať v rámci Doplňujúcich kritérií, pre konkrétnu tému je 30 bodov** (tzn., že jedna ŽoNFP môže mať pridelené body len za jednu tému v rámci Doplňujúcich kritérií).

Na splnenie kritérií odborného hodnotenia musia byť vyhodnotené kladne všetky vylučujúce hodnotiace kritériá a zároveň musí byť splnená **minimálna hranica** **60 bodov**, čo predstavuje **60 %** z maximálneho počtu bodov. **Maximálny počet bodov je 100.**

**Rozlišovacie kritériá**

V prípade, ak viaceré ŽoNFP dosiahli rovnaký súčet bodov z odborného hodnotenia s počtom pridelených bodov z výberu ŽoNFP a vyčlenená alokácia nepostačuje na podporu všetkých projektov uplatňujú sa nasledujúce rozlišovacie kritériá v stanovenom poradí:

1. ŽoNFP s vyšším počtom celkových bodov získaných podľa bodovaných hodnotiacich kritérií v rámci hodnotenej oblasti „**Navrhovaný spôsob realizácie projektu“**,
2. ŽoNFP s vyšším počtom celkových bodov získaných podľa bodovaných hodnotiacich kritérií v rámci hodnotenej oblasti „**Finančná a ekonomická stránka projektu“.**

Výber projektov bude realizovaný výlučne na základe výsledkov odborného hodnotenia, t. j. splnenie minimálneho počtu bodov v kombinácii s umiestnením projektu v príslušnom hodnotiacom kole (pri otvorených výzvach), resp. v celkovom umiestnení projektu (pri uzavretých výzvach).

Poradie ŽoNFP bude z uvedených dôvodov určené na základe bodového hodnotenia všetkých relevantných kritérií pre príslušný projekt. Poradie sa určí zostupne.

V prípade, ak SO v súlade s alokáciou určenou vo výzve nemá finančné prostriedky vyčlenené na podporu všetkých ŽoNFP z vytvoreného zoznamu (tých, ktoré splnili podmienky poskytnutia príspevku), aplikuje na takto vytvorené poradie ŽoNFP alokáciu určenú vo výzve. Na základe určenia poradia ŽoNFP podľa vyššie uvedených pravidiel budú schválené (vydané rozhodnutie o schválení ŽoNFP) tie ŽoNFP, ktorých odporúčaná hodnota nenávratného finančného príspevku (ďalej ako „NFP“) je plne krytá výškou disponibilných finančných prostriedkov výzvy.

ŽoNFP, ktoré sa umiestnili vytvoreným poradím pod hranicou finančných prostriedkov vyčlenených na výzvu, budú neschválené z dôvodu nedostatku finančných prostriedkov určených na výzvu. ŽoNFP, ktoré neboli schválené len z dôvodu nedostatku finančných prostriedkov vo výzve sú v poradí, v akom boli neschválené, zaradené do zásobníka projektov.

* 1. Hodnotiace kritériá a spôsob ich aplikácie

| SÚSTAVA HODNOTIACICH KRITÉRIÍ |
| --- |

* + - 1. **PRÍSPEVOK NAVRHOVANÉHO PROJEKTU K CIEĽOM A VÝSLEDKOM OPII A PO7 OPII**

| Hodnotiace kritérium | | Predmet hodnotenia | Typ kritéria | Spôsob aplikácie hodnotiaceho kritéria |
| --- | --- | --- | --- | --- |
| 1.1 | **Príspevok projektu k cieľom a výsledkom OPII a PO7.** | Posudzuje sa súlad projektu s intervenčnou stratégiou OPII pre príslušný špecifický cieľ, resp. ciele (ak relevantné) PO7 OPII, to je súlad s:  1) príslušným špecifickým cieľom (cieľmi ak relevantné),  2) očakávanými výsledkami,  3) definovanými typmi oprávnených aktivít.  Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu so stratégiou a cieľmi PO7 OPII. | Vylučujúce kritérium  Áno - Nie | **Áno** – Projekt je **v súlade** s intervenčnou stratégiou OPII v danej oblasti. |
| **Nie** - Projekt **nie je v súlade** s intervenčnou stratégiou OPII v danej oblasti, resp. ich súlad je iba v deklaratívnej rovine. |

* + - 1. **NAVRHOVANÝ SPÔSOB REALIZÁCIE PROJEKTU**

| Hodnotiace kritérium | | Predmet hodnotenia | Typ kritéria | Spôsob aplikácie hodnotiaceho kritéria |
| --- | --- | --- | --- | --- |
| 2.1 | **Bude prostredníctvom realizácie aktivít projektu zabezpečené dosiahnutie merateľných ukazovateľov uvedených v ŽoNFP vychádzajúcich z výzvy?** | Kritérium hodnotí, či sú merateľné ukazovatele projektu stanovené správne, t. j. či sú ich číselné hodnoty určené primerane a reálne vzhľadom na plánované aktivity projektu, ktorých realizáciou sa majú dané merateľné ukazovatele zabezpečiť. | Vylučujúce kritérium  Áno - Nie | **Áno** – Plánované aktivity **vedú** k naplneniu realisticky nastavených hodnôt merateľných ukazovateľov. |
| **Nie** – Plánované aktivity **nevedú** k naplneniu realisticky nastavených hodnôt merateľných ukazovateľov, **alebo** hodnoty ukazovateľov **nie sú** nastavené primerane a reálne. |
| 2.2 | **Posúdenie miery rizík ohrozujúcich naplnenie merateľných ukazovateľov projektu (úspešnú realizáciu projektu).** | Posudzuje sa miera identifikovaných rizík ohrozujúcich úspešnú realizáciu projektu. | Bodované kritérium  10 bodov | **0 bodov -** **ak viac ako 50 % rizík** z celkového počtu identifikovaných rizík v ŽoNFP je s vysokou závažnosťou, ktoré ohrozujú úspešnú realizáciu projektu,  **5 bodov - ak 15 % až 50 % rizík** z celkového počtu identifikovaných rizík v ŽoNFP je s vysokou závažnosťou, ktoré ohrozujú úspešnú realizáciu projektu,  **10 bodov - menej ako 15 % rizík** z celkového počtu identifikovaných rizík v ŽoNFP je s vysokou závažnosťou, ktoré ohrozujú úspešnú realizáciu projektu. |
| 2.3 | **Posúdenie miery rizík ovplyvňujúcich reálnosť a naplnenie stanoveného harmonogramu realizácie aktivít projektu.** | Kritérium má za cieľ vyhodnotiť riziká ovplyvňujúce reálnosť a naplnenie stanoveného harmonogramu realizácie aktivít projektu. | Bodované kritérium  20 bodov | **5 bodov -** v navrhovanom harmonograme realizácie je možné identifikovať nasledujúce riziká:   * obsahuje časovo nevhodne (nelogicky) nadväzujúce aktivity projektu, * obsahuje realizáciu aspoň jednej z aktivít projektu v neprimeranej lehote, * obsahuje aspoň jeden termín, ktorý je v rozpore s dodržaním lehoty uvedenej v právoplatnom povolení/rozhodnutí orgánu verejnej správy vydanom v súvislosti s realizáciou projektu (ak relevantné),   **10 bodov -** v projekte je možné identifikovať max. 1 z vyššie uvedených rizík;  **20 bodov -** v projekte nie je identifikované ani 1 z vyššie uvedených rizík. |
| **Doplňujúce kritéria** | | | | |
| Doplňujúce kritéria uplatňované iba v rámci výziev na tému „**Implementácia cezhraničných služieb** – **Jednotná digitálna brána**“ | | | | |
| 2.4 | **Posúdenie miery implementácie cezhraničných postupov.** | Kritérium hodnotí počet postupov určených prílohou II Nariadenia o Jednotnej digitálnej bráne[[1]](#footnote-1). | Bodované kritérium  10 bodov | Za každý jednotlivý postup, ktorý projekt implementuje:  Pokiaľ je postup už zavedený v elektronickej forme pre používateľov zo SR a projekt ho prispôsobuje pre použitie cezhraničnými používateľmi – **1 bod,**  Pokiaľ projekt implementuje postup, ktorý nie je k dispozícii v elektronickej forme ani pre používateľov v SR – **2 body.**  **Maximálne spolu 10 bodov.** |
| 2.5 | **Posúdenie miery implementácie cezhraničných metód autentifikácie a identifikácie.** | Kritérium hodnotí mieru, do akej projekt implementuje procesy cezhraničnej identifikácie a autentifikácie. | Bodované kritérium  10 bodov | Projekt neimplementuje identifikáciu a autentifikáciu cezhraničných používateľov **– 0 bodov,**  Projekt implementuje identifikáciu a autentifikáciu cezhraničných používateľov pri aspoň jednom implementovanom postupe určenom prílohou II Nariadenia o Jednotnej digitálnej bráne1 – **5 bodov,**  Projekt implementuje funkcie aspoň jedného spoločného modulu a/alebo referenčného registra, nevyhnutné pre uskutočňovanie identifikácie a autentifikácie cezhraničných používateľov v súlade s prílohou II Nariadenia o Jednotnej digitálnej bráne1 – **10 bodov.** |
| 2.6 | **Posúdenie miery využívania dôkazov poskytovaných cezhranične.** | Kritérium hodnotí, či projekt implementuje využitie dôkazov poskytovaných prostredníctvom technického systému jednotnej digitálnej brány. | Bodované kritérium  10 bodov | Projekt neimplementuje využívanie dôkazov poskytovaných prostredníctvom technického systému jednotnej digitálnej brány – **0 bodov,**  Projekt implementuje využívanie dôkazov poskytovaných prostredníctvom technického systému jednotnej digitálnej brány pri aspoň jednom implementovanom postupe určenom prílohou II Nariadenia o Jednotnej digitálnej bráne1 – **5 bodov,**  Projekt implementuje funkcie aspoň jedného spoločného modulu a/alebo referenčného registra, nevyhnutné pre uskutočňovanie výmeny dôkazov poskytovaných prostredníctvom technického systému jednotnej digitálnej brány v súlade s prílohou II Nariadenia o Jednotnej digitálnej bráne1 – **10 bodov.** |
| Doplňujúce kritéria uplatňované iba v rámci výziev na tému **„Malé zlepšenia eGOV služieb“.** | | | | |
| 2.7 | **Posúdenie početnosti služieb.** | V rámci bodovaného kritéria sa posudzuje akú početnosť podaní (online + offline) mali za predošlí kalendárny rok[[2]](#footnote-2) koncové služby, ktoré aktivity projektu zahŕňajú, ako aj to, či sú súčasťou[[3]](#footnote-3) zoznamu prioritných životných situácií  Koncová služba (ďalej len „KS“) je služba, ktorá napĺňa určitú potrebu používateľa pri komunikácii s verejnou správou.  Prostredníctvom KS sa uskutočňuje komunikácia koncového používateľa - občana alebo podnikateľa s orgánom verejnej moci (G2C, G2B). Prostredníctvom KS sa tiež uskutočňuje komunikácia orgánu verejnej moci s iným orgánom verejnej moci G2G, alebo so zahraničnou inštitúciou verejnej správy (G2A), ak sú v postavení aplikácie práva a účastníka konania. | Bodované kritérium  5 bodov | Predmetom zlepšenia je služba alebo služby, prostredníctvom ktorých bolo v predošlom kalendárnom roku vykonaných (kumulatívne online aj offline) menej ako (a vrátane) 100 podaní – **0 bodov.**  Predmetom zlepšenia je služba alebo služby, prostredníctvom ktorých bolo v predošlom kalendárnom roku vykonaných (kumulatívne online aj offline) od 101 do 5000 podaní – **1 bod.**  Predmetom zlepšenia je služba alebo služby, prostredníctvom ktorých bolo v predošlom kalendárnom roku vykonaných (kumulatívne online aj offline) 5001 a viac podaní – **3 body.**  Predmetom zlepšenia je služba alebo služby, ktoré sú súčasťou prioritných životných situácií  prostredníctvom ktorých bolo v predošlom kalendárnom roku vykonaných (kumulatívne online aj offline) 5001 a viac podaní – **5 bodov.** |
| 2.8 | **Zvýšenie úrovne elektronizácie.** | V rámci bodovaného kritéria sa posudzuje počet KS, ktorých úroveň elektronizácie[[4]](#footnote-4) sa vďaka aktivitám projektu zvýši na úroveň 4 alebo vyššiu úroveň. | Bodované kritérium  10 bodov | **0 bodov** = 0 služieb  **4 body** = 1 až 2 služby  **8 bodov** = 3 až 6 služieb.  **10 bodov** = 7 a viac služieb. |
| 2.9 | **Zvýšenie používateľskej kvality koncových elektronických služieb.** | V rámci bodovaného kritéria sa posudzuje, aký je počet[[5]](#footnote-5) kategórií KPI používateľskej kvality koncových služieb, ktorý sa predkladateľ zaviaže realizáciou aktivít projektu zvýšiť.  Kategórie KPI používateľskej kvality[[6]](#footnote-6):   1. Vyhľadateľnosť 2. Návody a informovanosť 3. Navigácia vo formulároch 4. Proaktívnosť 5. 1x a dosť! 6. Spätná väzba 7. Použiteľnosť 8. Zrozumiteľnosť 9. Dostupnosť online 10. Mobilita 11. Inkluzívnosť 12. Platba 13. Bezpečnosť 14. Transparentnosť 15. Rozvoj. | Bodované kritérium  10 bodov | Realizácia aktivít navrhovaného projektu plánuje zvýšiť:  **0 bodov** - 0 až 2 kategórie KPI  **2 body** - 3 až 5 kategórie KPI  **4 body** - 6 až 8 kategórie KPI  **8 bodov** - 9 až 11 kategórie KPI  **10 bodov** -12 a viac kategórie KPI. |
| 2.10 | **Počet grafických používateľských rozhraní, ktoré sa v rámci projektu zosúladia s Jednotným dizajn manuálom elektronických služieb (ID-SK). (**[**https://idsk.gov.sk/**](https://idsk.gov.sk/)**)** | Čím viac grafických používateľských rozhraní[[7]](#footnote-7) sa v rámci projektu zosúladí s ID-SK, tým viac bodov projekt získa.  IDSK (<https://idsk.gov.sk/>) je jednotný dizajnmanuál pre digitálne služby a webové sídla štátu. Jedným z jeho účelov je zjednotiť digitálnu identitu štátu v online priestore. | Bodované kritérium  5 bodov | Čím viac používateľských rozhraní sa v rámci projektu zosúladí s ID-SK, tým viac bodov projekt získa.  **1 bod** = 1 až 2 grafických používateľských rozhraní  **3 body** = 3 až 5 grafických používateľských rozhraní  **5 bodov** = 6 a viac grafických používateľských rozhraní. |
| Doplňujúce kritéria uplatňované iba v rámci výziev na tému **„Rozvoj governance a úrovne informačnej a kybernetickej bezpečnosti v podsektore VS“.** | | | | |
| 2.11 | **Dôležitosť kybernetickej bezpečnosti u žiadateľa a potenciálny dopad kybernetických incidentov.** | Predmetom hodnotenia je dopad prípadného kybernetického incidentu (najhoršieho možného scenára a dopadov na inštitúciu) v závislosti podľa § 24 ods. 2, písm. a) až e) zákona č. 69/2018 Z. z. o kybernetickej bezpečnosti a o zmene a doplnení niektorých zákonov v závislosti od kategórie bezpečnostného incidentu. | Bodované kritérium  30 bodov | Na základe informácií od žiadateľa sa bude hodnotiť, kde nerealizácia môže spôsobiť závažný  kybernetický bezpečnostný incident[[8]](#footnote-8) s dopadom na aspekty podľa § 24 ods. 2, písm. a) až e) zákona 69/2018 Z. z. o kybernetickej bezpečnosti a o zmene a doplnení niektorých zákonov.  Body sa prideľujú nasledovne:  § 24 ods. 2 písm. a) – Kat. I. - **6 bodov**, Kat. II. – **7 bodov**, Kat. III. – **8 bodov**  § 24 ods. 2 písm. b) a c) – Kat. I. - **5 bodov**, Kat. II. – **6 bodov**, Kat. III. – **7 bodov**  § 24 ods. 2 písm. d) – Kat. I. - **3 body**, Kat. II. – **4 body**, Kat. III. – **5 bodov**  §24 ods. 2 písm. e) – Kat. I. - **8 bodov**, Kat. II. – **9 bodov**, Kat. III. – **10 bodov.** |
| Doplňujúce kritéria uplatňované iba v rámci výziev na tému **„Manažment údajov inštitúcie verejnej správy“.** | | | | |
| 2.12 | **Je výstupom projektu sprístupnenie/ poskytovanie kľúčových údajov?** | Posudzuje sa, či vďaka projektu budú novo sprístupnené prioritné údaje:   1. Referenčné údaje    1. podľa plánu Vyhlasovania referenčných údajov (<https://datalab.digital/referencne-udaje/plan-vyhlasovania-referencnych-udajov-a-zakladnych-ciselnikov/>)    2. údaje vo vzťahu k NP Dátová integrácia (kód ITMS 311071Q565) 2. Moje údaje    1. podľa plánu Sprístupňovania mojich údajov (<https://datalab.digital/moje-udaje/plan-spristupnovania-osobnych-udajov/>)    2. údaje vo vzťahu k NP Manažment osobných údajov (kód ITMS 311071S146) 3. Analytické údaje    1. vo vzťahu k NP Konsolidovaná analytická vrstva (kód ITMS 311071ABN5) 4. Otvorené údaje    1. napĺňajúce požiadavky definované v Publikačnom minime štátnej správy (<https://metais.vicepremier.gov.sk/publicspace?pageId=64716866>)    2. napĺňajúce požiadavky definované v Publikačnom minime samosprávy    3. publikované na základe prieskumu dopytu verejnosti (<https://www.minv.sk/?ros_vsetky-spravy&sprava=vyhodnotenie-prieskumu-dopytu-verejnosti-po-najziadanejsich-datasetoch-a-api>)    4. tzv. High-value datasety (Open data a PSI smernica). | Bodované kritérium    12 bodov | Posudzuje sa, v ktorých z uvedených 4 priorít sa bude projekt realizovať a sprístupňovať údaje:  Výsledná hodnota predstavuje súčet bodov za realizované priority, pričom 1 priorita = **3 body.** |
| 2.13 | **Je výstupom projektu zverejňovanie a/alebo konzumovanie/ využívanie údajov?** | Posudzuje sa, či projekt preukázal povinné zverejňovanie alebo využívanie; reálny dopyt; resp. využitie zverejňovaných či sprístupňovaných prioritných údajov (podľa kritéria 1):   1. Zákonná povinnosť 2. Dopyt iných inštitúcií verejnej správy, analytických jednotiek 3. Dopyt verejnosti preukázaný prieskumom dopytu verejnosti na základe úloh Iniciatívy pre otvorené vládnutie (Akčný plán Iniciatívy pre otvorené vládnutie, schváleného uznesením vlády SR č. 104/2017) <https://www.minv.sk/?ros_vsetky-spravy&sprava=vyhodnotenie-prieskumu-dopytu-verejnosti-po-najziadanejsich-datasetoch-a-api> 4. Využitie údajov v reálnej aplikácií alebo produkte. | Bodované kritérium  8 bodov | Posudzuje sa, či v rámci projektu je:     1. preukázaná zákonná povinnosť zverejňovať alebo používať zverejňované alebo sprístupňované údaje   = **2 body**     1. preukázaný dopyt po sprístupňovaných údajoch (memorandum, zmluva o spolupráci, žiadosť,,...) = **2 body** 2. Každoročný výstup prieskumu dopytu verejnosti, ktorý realizuje Úrad splnomocnenca vlády SR pre rozvoj občianskej spoločnosti v spolupráci s Dátovou kanceláriou Ministerstva investícií, regionálneho rozvoja a informatizácie SR= **2 body.** 3. Využitie v rámci projektu zverejňovaných či sprístupňovaných údajov v reálnej, funkčnej aplikácii alebo produkte = **2 body.** |
| 2.14 | **Je súčasťou projektu nastavenie manažmentu dátovej kvality?** | Hodnotí sa, či súčasťou projektu je systematické technologické riešenie dlhodobého zabezpečenia     1. monitoringu dátovej kvality, 2. prevencie vzniku nekvality, 3. zvyšovania kvality   prioritných údajov (podľa kritéria 1). | Bodované kritérium  10 bodov | Posudzuje sa, či projekt zabezpečí vysokú kvalitu prioritných údajov nasledujúcimi aktivitami:   1. Zavedenie monitoringu = **1 bod** 2. Prevencia vzniku nekvality = **3 body** 3. Zvyšovanie kvality údajov = **6 bodov.** |

* + - 1. ADMINISTRATÍVNA A PREVÁDZKOVÁ KAPACITA ŽIADATEĽA

| Hodnotiace kritérium | | Predmet hodnotenia | Typ kritéria | Spôsob aplikácie hodnotiaceho kritéria |
| --- | --- | --- | --- | --- |
| 3.1 | **Posúdenie administratívnych, odborných a prevádzkových kapacít žiadateľa** | Posudzuje sa odborná kapacita žiadateľa na riadenie a implementáciu IT projektu z hľadiska vecného zamerania projektu[[9]](#footnote-9).  V rámci toho sa posudzuje, či žiadateľ disponuje dostatočnými odbornými kapacitami s potrebnou odbornou spôsobilosťou na riadenie a implementáciu IT projektu v danej oblasti. Riadenie a implementácia projektu môže byť zabezpečená internými administratívnymi kapacitami žiadateľa a/alebo externými administratívnymi kapacitami, ktoré si žiadateľ na tento účel obstará. Kritérium sa vzťahuje na odborné kapacity žiadateľa na zabezpečenie hlavných aktivít projektu ako aj zabezpečenie podporných aktivít projektu. Zároveň sa posudzuje vhodnosť, dostatočnosť a odborná spôsobilosť interných odborných kapacít pre budúce zabezpečenie prevádzky riešenia. | Bodované kritérium  10 bodov | **10 bodov** - Žiadateľ **disponuje a** **plánuje** (v súlade s podmienkami výzvy) dostatočné odborné kapacity s náležitou odbornou spôsobilosťou a know-how na riadenie a implementáciu projektu v danej oblasti.  Popis zabezpečenia prevádzky riešenia je reálny, t. j. žiadateľ disponuje a plánuje (v súlade s podmienkami výzvy) personálne kapacity pre zabezpečenie prevádzky riešenia.  **5 bodov** - Žiadateľ **plánuje** (v súlade s podmienkami výzvy) **zabezpečiť** dostatočné odborné kapacity s náležitou odbornou spôsobilosťou a know-how pre riadenie a implementáciu projektu v danej oblasti.  Žiadateľ (v súlade s podmienkami výzvy) **deklaruje** zabezpečenie prevádzky riešenia s plánovaným zabezpečením. |

* + - 1. FINANČNÁ A EKONOMICKÁ STRÁNKA PROJEKTU

| Hodnotiace kritérium | | Predmet hodnotenia | Typ kritéria | Spôsob aplikácie hodnotiaceho kritéria |
| --- | --- | --- | --- | --- |
| 4.1 | **Je analýza celkových nákladov na vlastníctvo – TCO vypočítaná v súlade s metodikou uvedenou vo výzve (Metodický pokyn k spracovaniu biznis case a cost benefit analýzy informačných technológií verejnej správy) a vychádza z reálnych predpokladov ?**  **(CBA ak relevantné)** | Posudzuje sa súlad vypracovania a výpočtu TCO s metodikou uvedenou vo výzve (Metodický pokyn k spracovaniu biznis case a cost benefit analýzy informačných technológií verejnej správy). Zároveň sa posudzuje, či hodnoty použité v TCO vychádzajú z reálnych predpokladov. | Vylučujúce kritérium  Áno – Nie | **Áno** - Hodnoty použité vo výpočte TCO **vychádzajú** z reálnych predpokladov a výpočet **je v súlade** s  metodikou uvedenou vo výzve (Metodický pokyn k spracovaniu biznis case a cost benefit analýzy informačných technológií verejnej správy). |
| **Nie** - Hodnoty použité vo výpočte TCO **nevychádzajú** z reálnych predpokladov a **nie sú v súlade** s metodikou uvedenou vo výzve (Metodický pokyn k spracovaniu biznis case a cost benefit analýzy informačných technológií verejnej správy). |
| 4.2 | **Spĺňajú výdavky uvedené v ŽoNFP podmienky oprávnenosti?** | Posudzuje sa, či žiadané výdavky projektu spĺňajú všetky podmienky oprávnenosti definované v riadiacej dokumentácii PO7 OPII upravujúcej oblasť oprávnenosti výdavkov (**vecná oprávnenosť a účelnosť výdavkov, hospodárnosť a efektívnosť výdavkov, územná oprávnenosť výdavkov, časová oprávnenosť výdavkov a pod.).**  Pozn.: V prípade identifikácie neoprávnených výdavkov projektu sa v procese odborného hodnotenia výška celkových oprávnených výdavkov projektu adekvátne zníži.  V prípade identifikácie nedostatkov rozpočtu projektu spočívajúcich vo formálnych nedostatkoch (napr. nesprávna klasifikácia výdavkov z hľadiska účtovného zaradenia, resp. nesprávneho priradenia k aktivitám projektu a pod.), ktoré nemajú vplyv na posúdenie oprávnenosti výdavkov, sa tieto nedostatky nezahŕňajú do neoprávnených výdavkov. | Vylučujúce kritérium  Áno - Nie | **Áno** - **70** **%** **a** **viac** finančnej hodnoty žiadateľom definovaných celkových oprávnených výdavkov projektu je **oprávnených** vzhľadom k stanoveným cieľom a očakávaným výstupom projektu. |
| **Nie** - **Menej ako 70 %** finančnej hodnoty žiadateľom definovaných celkových oprávnených výdavkov projektu je **oprávnených** vzhľadom k stanoveným cieľom a očakávaným výstupom projektu. |
| 4.3 | **Hodnotenie miery oprávnenosti výdavkov projektu.** | Hodnotí sa miera oprávnenosti požadovaných celkových oprávnených výdavkov projektu. | Bodované kritérium  30 bodov | **Od 0% – do 10% (vrátane):** v prípade že bude identifikovaná výška neoprávnených výdavkov v uvedenom rozsahu, bude pridelené - **30 bodov,**  v**iac ako 10% – do 20% (vrátane):** v prípade že bude identifikovaná výška neoprávnených výdavkov v uvedenom rozsahu, bude pridelené - **10 bodov,**  v**iac ako 20% – 30% (vrátane):** v prípade že bude identifikovaná výška neoprávnených výdavkov v uvedenom rozsahu, bude pridelené - **5 bodov.** |

* 1. Sumarizačný prehľad hodnotiacich kritérií

|  |  |  |  |  |
| --- | --- | --- | --- | --- |
| Hodnotené oblasti | Hodnotiace kritériá | Typ kritéria | Hodnotenie | Maximum bodov |
| 1. [**Príspevok navrhovaného projektu k cieľom a výsledkom OPII a PO7**](#príspevok) **OPII** | 1.1 Príspevok projektu k cieľom a výsledkom OPII a PO7. | Vylučujúce |  |  |
| 1. [**Navrhovaný spôsob realizácie projektu**](#realizác) | 2.1 Bude prostredníctvom realizácie aktivít projektu zabezpečené dosiahnutie merateľných ukazovateľov uvedených v ŽoNFP vychádzajúcich z výzvy? | Vylučujúce |  |  |
| 2.2 Posúdenie miery rizík ohrozujúcich naplnenie merateľných ukazovateľov projektu (úspešnú realizáciu projektu). | Bodované |  | 10 bodov |
| 2.3 Posúdenie miery rizík ovplyvňujúcich reálnosť a naplnenie stanoveného harmonogramu realizácie aktivít projektu. | Bodované |  | 20 bodov |
| [**Doplňujúce kritéria**](#Doplňujúceúvd) | **Doplňujúce kritéria uplatňované iba v rámci výziev na tému „Implementácia cezhraničných služieb – Jednotná digitálna brána“** | | | |
| 2.4 Posúdenie miery implementácie cezhraničných postupov. | Bodované |  | 10 bodov |
| 2.5 Posúdenie miery implementácie cezhraničných metód autentifikácie a identifikácie. | Bodované |  | 10 bodov |
| 2.6 Posúdenie miery využívania dôkazov poskytovaných cezhranične. | Bodované |  | 10 bodov |
| **Doplňujúce kritéria uplatňované iba v rámci výziev na tému „Malé zlepšenia eGOV služieb“.** | | | |
| 2.7 Posúdenie početnosti služieb. | Bodované |  | 5 bodov |
| 2.8 Zvýšenie úrovne elektronizácie. | Bodované |  | 10 bodov |
| 2.9 Zvýšenie používateľskej kvality koncových elektronických služieb. | Bodované |  | 10 bodov |
| 2.10 Počet grafických používateľských rozhraní, ktoré sa v rámci projektu zosúladia s Jednotným dizajn manuálom elektronických služieb (ID-SK). (<https://idsk.gov.sk/>) | Bodované |  | 5 bodov |
| **Doplňujúce kritéria uplatňované iba v rámci výziev na tému „Rozvoj governance a úrovne informačnej a kybernetickej bezpečnosti v podsektore VS“.** | | | |
| 2.11 Dôležitosť kybernetickej bezpečnosti u žiadateľa a potenciálny dopad kybernetických incidentov. | Bodované |  | 30 bodov |
| **Doplňujúce kritéria uplatňované iba v rámci výziev na tému „Manažment údajov inštitúcie verejnej správy“.** | | | |
| 2.12 Je výstupom projektu sprístupnenie/ poskytovanie kľúčových údajov? | Bodované |  | 12 bodov |
| 2.13 Je výstupom projektu zverejňovanie a/alebo konzumovanie/ využívanie údajov? | Bodované |  | 8 bodov |
| 2.14 Je súčasťou projektu nastavenie manažmentu dátovej kvality? | Bodované |  | 10 bodov |
| 1. [**Administratívna a prevádzková kapacita žiadateľa**](#administr) | 3.1 Posúdenie administratívnych, odborných a prevádzkových kapacít žiadateľa. | Bodované |  | 10 bodov |
| 1. [**Finančná a ekonomická stránka projektu**](#finančn) | 4.1 Je analýza celkových nákladov na vlastníctvo – TCO vypočítaná v súlade s metodikou uvedenou vo výzve (Metodický pokyn k spracovaniu biznis case a cost benefit analýzy informačných technológií verejnej správy) a vychádza z reálnych predpokladov?  (CBA ak relevantné) | Vylučujúce |  |  |
| 4.2 Spĺňajú výdavky uvedené v ŽoNFP podmienky oprávnenosti? | Vylučujúce |  |  |
| 4.3 Hodnotenie miery oprávnenosti výdavkov projektu. | Bodované |  | 30 bodov |

1. NARIADENIE EURÓPSKEHO PARLAMENTU A RADY o zriadení jednotnej digitálnej brány na poskytovanie informácií a pre postupy a služby pomoci a riešenia problémov a o zmene nariadenia (EÚ) č. 1024/2012 <https://eur-lex.europa.eu/legal-content/SK/TXT/?uri=celex%3A32018R1724>. [↑](#footnote-ref-1)
2. Kalendárnym rokom sa rozumie obdobie od 1.1. do 31.12. predošlého roka. V prípade projektov zlepšujúcich viaceré služby sa projekt pri tomto kritériu hodnotí na základe priemerného počtu podaní všetkých služieb uvedených v projekte (tzn. pri snahe zlepšiť napr. 20 služieb sa pre pridelenie hodnotenia sčítajú početnosti podaní všetkých služieb a videlia počtom služieb pre získanie priemeru). [↑](#footnote-ref-2)
3. Na to, aby projekt získal pri hodnotení body za prioritnosť musia byť všetky služby zahrnuté do projektu súčasťou prioritných životných situácií - <https://1drv.ms/x/s!AsuevaG0-fAvo18WCy2K7tCP0kBh?e=dENfAO>. [↑](#footnote-ref-3)
4. Úrovne elektronizácie určuje vyhláška Úradu podpredsedu vlády Slovenskej republiky pre investície a informatizáciu zo 16. marca 2020 o štandardoch pre informačné technológie verejnej správy 78/2020 Z.z. <https://www.slov-lex.sk/pravne-predpisy/SK/ZZ/2020/78/>. [↑](#footnote-ref-4)
5. V projektoch, ktorých predmetom je zlepšenie viacerých služieb, sa počet zlepšovaných KPI určuje na základe **priemerného počtu zlepšovaných KPI**používateľskej kvality v celom projekte. Ak projekt napríklad mieni zvýšiť používateľskú kvalitu 5 koncových služieb, predkladateľ ku každej uvedie v koľkých kategóriách KPI používateľskej kvality chce jednotlivé služby zlepšiť, týchto 5 údajov sa sčíta a vydelí piatimi (celkový počet zlepšovaných služieb) z čoho vzíde výsledný počet kategórií KPI, podľa ktorého sa projektu pridelia body. Výsledný počet KPI sa vždy po spriemerovaní zaokruhľuje na jednotky, pričom výsledné počty s 5 až 9 desatinovými hodnotami (napr. 9,5 alebo 6,7) sa zaokrúhlia na hor, zatiaľ čo výsledné počty s 1až 4 desatinovými hodnotami (napr. 9,4 alebo 6,1) sa zaokrúhlia nadol.  [↑](#footnote-ref-5)
6. Minimálne obsahové požiadavky vyhodnocovaných kritérií jednotlivých kategórií KPI používateľskej kvality sú definované v rámci Návrhu metodiky pre benchmark životných situácií z pohľadu behaviorálnych intervencií <https://idsk.gov.sk/public/assets/benchmark/1-dokument-Metodika.pdf>. Všetky informácie o BRISK Benchmarku životných situácií sú zverejnené na stránke <https://idsk.gov.sk/benchmark-zivotnych-situacii>. [↑](#footnote-ref-6)
7. Grafickým používateľským rozhraním sa rozumie tá časť koncovej elektronickej služby alebo webového sídla, ktorá je prezentovaná alebo inak slúžiaca na komunikáciu koncového používateľa, s ktorou môže používateľ interagovať. [↑](#footnote-ref-7)
8. Identifikačné kritéria pre jednotlivé kategórie závažných kybernetických bezpečnostných incidentov a podrobnosti hlásenia kybernetických bezpečnostných incidentov stanovuje Vyhláška Národného bezpečnostného úradu č. 165/2018 Z. z. <https://www.slov-lex.sk/pravne-predpisy/SK/ZZ/2018/165/> a jej príloha č.1. [↑](#footnote-ref-8)
9. V súlade s Vyhláškou Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov. [↑](#footnote-ref-9)